દેશના પાટનગર દિલ્હીમાં ફરી એકવાર વરસાદના કારણે મોટાભાગના વિસ્તારો જળબંબાકાર થઈ ગયા હતા. ગુડગાંવ, દિલ્હી, આનંદવિહાર, નોઈડા, એન્ટ્રીગેઈટ સહિત અનેક વિસ્તારોમાં પાણી ભરાઈ જતાં રસ્તા પર ટ્રાફિક જામનાં દૃશ્યો સર્જાયાં હતાં. ગાઝિયાબાદ અને ફરિદાબાદના કેટલાય વિસ્તારોનાં નાળાંઓમાં પાણી ભરાઈ ગયાં છે. ગુડગાંવમાં સ્થિતિ પર નિયંત્રણ રાખવા પોલીસ કમિશનરે ૧૦૦ જેટલા પોલીસકર્મીઓને તહેનાત કર્યા હતા કે જેથી ટ્રાફિક જામ જેવી સ્થિતિને નિવારી શકાય. આ ઉપરાંત ગુડગાંવ પોલીસે ટ્વિટ કરીને લોકોને ધીરજ રાખવા અને ટ્રાફિકના નિયમનોનું પાલન કરવા જણાવાયું છે.